6. ΒΑΣΙΛΙΚΟΝ ΔΙΑΤΑΓΜΑ υπ' αριθ. 158 της 29 Φεβρ./4 Μαρτ. 1972 (ΦΕΚ Α΄  34) Περί μετονομασίας έδρας της Φιλοσοφικής Σχολής Πανεπιστημίου Ιωαννίνων. Έχοντες υπ' όψει τας διατάξεις: α)Του άρθρ. 44 του Ν.Δ. 746/1970 εν συνδυασμώ προς τας διατάξεις του άρθρ. 50 του Α.Ν. 1895/1969 (παρ. 7 και 9), β)την πρότασιν της Φιλοσοφικής Σχολής (συνεδρία 29.10.1971) και της Συγκλήτου (συνεδρία 2.11.1971) του Πανεπιστημίου Ιωαννίνων, γ)την υπ' αριθ. 24/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.1.Η παρά τη Φιλοσοφική Σχολή του Πανεπιστημίου Ιωαννίνων υφισταμένη κενή τακτική έδρα Τέχνης του Λόγου ιδρυθείσα δια του άρθρ. 7 παρ. 1 περ. κα΄ Ν.Δ. 746/1970, μετονομάζεται εις τακτικήν έδραν της Λατινικής Φιλολογίας έχουσα ως περιεχόμενον την ερμηνείαν Λατινικών κειμένων διδασκαλίαν Λατινικής Γραμματολογίας, κριτικής, ερμηνευτικής και μετρικής, Εγκυκλοπαιδείαν της Λατινικής Φιλολογίας, στοιχεία ιστορίας του Ρωμαϊκού πολιτισμού. 2.Αι δια του άρθρ. 4 του υπ' αριθ. 413/1971 (ΦΕΚ 126 Α΄) Β.Δ/τος ορισθείσα παρά τη δια της παρ. 1 του παρόντος μετονομαζομένη έδρα Τέχνης του Λόγου θέσεις βοηθητικού διδακτικού προσωπικού, ήτοι μία θέσις επιμελητού και μία θέσις βοηθού μεταφέρονται εις την έδραν της Λατινικής Φιλολογίας εις ην αύτη μετονομάζεται. 